

Tel.: 042 811 422

Fax.: 042 811 494

E-mail:lukom@lukom.hr

[www.lukom.hr](http://www.lukom.hr)

Temeljni kapital uplaćen u cijelosti: 11.468.500,00 kn

Direktor: Alen Sabol, mag.iur

42230 LUDBREG, Koprivnička 17

Matični – porezni broj 3760553

OIB: 29732862130

Trgovački sud u Varaždinu MBS: 070030050

IBAN: HR7723600001101747779

Zagrebačka banka d.d.

Ludbreg , 27.06.2017.

Ur.br. 210/1/2017.

Na temelju članka 15. stavka 2. Zakona o javnoj nabavi («Narodne novine» br. 120/16.) direktor Lukom d.o.o. donosi

**Pravilnik**

**o postupku provedbe jednostavne nabave**

**Članak 1.**

U svrhu poštivanja osnovnih načela javne nabave kao što su načelo slobode kretanja robe, načelo slobode poslovnog nastana i načelo slobode pružanja usluge, te postupanja u duhu dobrog gospodarstvenika po načelu najbolja vrijednost za uloženi novac, ovim se Pravilnikom uređuje postupak za nabavu robe i usluga procijenjene vrijednosti do 200.000 kn (bez PDV-a), odnosno za nabavu radova do 500.000 kn (bez PDV-a), za koje sukladno članku 15. stavku 2. Zakona o javnoj nabavi, ne postoji obveza provedbe postupaka javne nabave (jednostavna nabava).

Ovaj Pravilnik primjenjuje se na Lukom d.o.o. kao javnog naručitelja u smislu odredbe članka 6. Zakona o javnoj nabavi.

**Članak 2.**

Kada se nabavlja roba, usluge i radovi procijenjene vrijednosti manje od 20.000 kn bez PDV-a, nabava se provodi putem narudžbenice, zaključka, ispostavljenog predračuna/računa ili na drugi uobičajeni način, i za istu nabavu nije potrebno sklapati odgovarajući ugovor o nabavi.

**Članak 3.**

Kada se nabavlja roba i usluge procijenjene vrijednosti jednake ili veće od 20.000 kn a manje ili jednake od 150.000 kn (bez PDV-a), odnosno kada se nabavljaju radovi procijenjene vrijednosti jednake ili veće od 100.000 kn a manje ili jednake od 200.000 kn (bez PDV-a), nabava se provodi sklapanjem odgovarajućeg ugovora o nabavi temeljem prikupljene pisane ponude od strane odabranog ponuditelja.

Radi poštivanja osnovnih načela javne nabave te postupanja u duhu dobrog gospodarstvenika po načelu najbolja vrijednost za uloženi novac, kada se nabavlja roba, usluge i radovi iz stavka 1. ovog članka, može se provesti nabava i upućivanjem poziva na dostavu ponude na tri adrese odabranih gospodarskih subjekata.

**Članak 4.**

Kada se nabavlja roba i usluge procijenjene vrijednosti veće od 150.000 kn, a manje od 200.000 kn (bez PDV-a), odnosno kada se nabavljaju radovi procijenjene vrijednosti veće od 150.000 kn a manje od 500.000 kn (bez PDV-a), nabava se provodi upućivanjem poziva na dostavu ponude na tri adrese odabranih gospodarskih subjekata, a ugovor o nabavi se sklapa s odabranim ponuditeljem čija je ponuda najpovoljnija temeljem kriterija za odabir ponude navedenih u pozivu za dostavu ponude.

Iznimno, nabava robe, usluge i radova iz stavka 1. ovog članka može se izvršiti direktom pogodbom s odabranim ponuditeljem u slučajevima koje predviđa Zakon o javnoj nabavi.

**Članak 5.**

Rok za dostavu ponude odabranih gospodarskih subjekata iz članka 4. ovog Pravilnika određuju se u pozivu na dostavu ponude tako da određeni rok odgovara složenosti postupka nabave kako bi se gospodarskim subjektima ostavilo dovoljno vremena za sastavljanje ponude i prikupljanje tražene dokumentacije, i ne može se odrediti u roku kraćem od 8 dana od dana primitka poziva.

**Članak 6.**

Komunikacija između Lukoma d.o.o. kao naručitelja i gospodarskih subjekata u pogledu prikupljanja ponuda iz članka 4. ovog Pravilnika obavlja se usmenim ili pisanim putem na jedan od slijedećih načina: telefonom, poštanskom pošiljkom, telefaksom, elektroničnim sredstvima, ili na drugi prikladni način.

**Članak 7.**

Za nabavu robe, usluga i radove iz članka 3. i 4. ovog Pravilnika, Lukom d.o.o. donosi plan nabave za proračunsku godinu u koji se unose podaci o predmetu nabave i procijenjenoj vrijednosti nabave, a objavljuje se na način propisan člankom 20. Zakona o javnoj nabavi.

**Članak 8.**

Stručne i administrativne poslove planiranja, pripreme, provođenja i ugovaranja nabave iz ovog Pravilnika, obavlja osoba nadležna za poslove javne nabave, a plan nabave, odluku o odabiru i ugovor o nabavi ovjerava direktor kao odgovorna osoba naručitelja.

**Članak 9.**

U provedbi nabave robe, usluga i izvođenja radova, pored ovog Pravilnika obvezno se primjenjuju i drugi važeći zakoni, podzakonski propisi, upute, odluke i pravilnici, a koji se odnose na pojedini predmet nabave.

**Članak 10.**

Ovaj Pravilnik stupa na snagu danom donošenja.

**Lukom d.o.o.**

**Direktor**

Alen Sabol